Zatvoreni investicioni fond sa javnom ponudom

»Unioinvest fond« a.d. Bijeljina

Broj: SK-I-01/13

Bijeljina, 22.05.2013. godine

**Z A P I S N I K**

Sa I sjednice Skupštine akcionara Zatvorenog investicionog fonda sa javnom ponudom »Unioinvest fond« a.d. Bijeljina, održane dana 22.05.2013. godine u Bijeljini, sa početkom u 14 časova.

Prisutni akcionari Fonda: Stevan Radić, »Progres AD« d.o.o Zvornik, (po ovlašćenju za Svetlanu Ristić), Petar Mitrović, Drina Osiguranje a.d. Milići (po ovlašćenju za Svetlanu Ristić) i TP »Napredak« a.d. Bijeljina (po ovlašćenju za Milorada Tukića).

Zapisnik je vodila Slađana Milovanović.

Predsjednik Skupštine Fonda, Milorad Tukić je prije rasprave o dnevnom redu obavijestio prisutne da u radu Skupštine Fonda učestvuje ukupno 5 akcionara, i to 2 akcionara lično i 3 akcionara na osnovu punovažnih ovlašćenja.

Predsjednik Skupštine Fonda je informisao akcionare Fonda da je obezbijeđen kvorum za rad Skupštine, s obzirom da su na sjednici prisutni ili predstavljeni akcionari koji imaju ili predstavljaju ukupno 1.213.000 akcija, što čini 53,95% od ukupnog akcijskog kapitala Fonda, tako da Skupština Fonda može zasijedati i punovažno odlučivati.

Nakon ovoga obavještenja, prešlo se na utvrđivanje dnevnog reda sjednice.

Na prijedlog predsjednika Skupštine Fonda, akcionari su jednoglasno usvojili dnevni red, kao u pozivu za sjednicu.

***DNEVNI RED***

1. ***Izbor predsjednika skupštine, zapisničara, ovjerivača zapisnika i komisije za glasanje,***
2. ***Razmatranje i usvajanje Izvještaja komisije za glasanje,***
3. ***Razmatranje i usvajanje zapisnika s prethodne sjednice skupštine akcionara Fonda,***
4. ***Razmatranje i usvajanje godišnjeg izvještaja o poslovanju fonda, sa godišnjim obračunom i finansijskim izvještajima, mišljenjem nezavisnog revizora i izvještajem o izvršenju Programa investicionih ciljeva i investicione politike Fonda za 2012. godinu,***
5. ***Razmatranje i usvajanje Izvještaja o radu Nadzornog odbora Fonda za 2012. godinu,***
6. ***Razmatranje i usvajanje godišnjeg Programa investicionih ciljeva i investicione politike Fonda za 2013. godinu,***
7. ***Donošenje odluke o izboru nezavisnog revizora Fonda za 2013. godinu,***
8. ***Tekuća pitanja.***

Za predloženi dnevni red Skupštine Fonda glasali su svi prisutni i predstavljeni akcionari sa 1.213.000 akcija, što predstavlja 53,95% akcijskog kapitala Fonda.

Predloženi dnevni red za I sjednicu Skupštine Fonda je usvojen potrebnom većinom glasova.

**RAD**

1. ***Izbor predsjednika skupštine, zapisničara, ovjerivača zapisnika, komisije za glasanje i kandidacione komisije***

Za predsjednika Skupštine je izabran Milorad Tukić.

Za zapisničara je izabrana Slađana Milovanović

Za ovjerivače zapisnika iz reda akcionara su izabrani:

1. Stevan Radić,
2. Petar Mitrović.

Predsjednik Skupštine Fonda je predložio da se izabere Komisija za glasanje u

sljedećem sastavu:

1. Olja Ćurčić, za predsjednika,
2. Snežana Dragičević Đurđević, za člana, i
3. Zdenka Modraković, za člana

Komisija za glasanje u predloženom sastavu je izabrana jednoglasno.

Za ove prijedloge su glasala 2 akcionara lično i 3 akcionara po ovlašćenju, sa ukupno 1.213.000 akcija, što predstavlja 53,95% akcionarskog kapitala Fonda.

1. ***Razmatranje i usvajanje Izvještaja komisije za glasanje***

Predsjednica Komisije za glasanje, Olja Ćurčić, u pisanom izvještaju je obavijestila Skupštinu Fonda da sjednici od ukupno 26 akcionara Fonda, prisustvuje 5 akcionara i to 2 akcionara lično i 3 akcionara putem ovlašćenja.

Predsjednik Komisije za glasanje je obavijestio Skupštinu Fonda da je Komisija izvršila uvid u Izvještaj Centralnog registra hartija od vrijednosti a.d. Banja Luka, o stanju akcionarskog kapitala akcionara Fonda na dan 12.05.2013. godine, kao i u interni spisak prisutnih i predstavljenih akcionara Fonda, na osnovu čega Komisija konstatuje da je spisak akcionara Fonda istovjetan sa Izvještajem CRHOV a.d. Banja Luka.

Pregledom potpisanog spiska akcionara Fonda i ovjerenih punomoćja, komisija je utvrdila da sjednici Skupštine Fonda prisustvuju akcionari koji posjeduju 1.213.000 akcija, što procentualno iznosi 53,95% od ukupnog akcijskog kapitala Fonda, tako da se sjednica Skupštine Fonda može održati i donositi punovažne odluke, pošto je obezbijeđen kvorum.

Na prijedlog predsjednika Skupštine, zapisnik Komisije za glasanje je usvojen jednoglasno. Za usvajanje zapisnika Komisije glasala su 2 akcionara lično i 3 akcionara putem ovlašćenja, što predstavlja 1.213.000 akcija ili 53,95% akcijskog kapitala Fonda.

Izvještaj je usvojen kvalifikovanom većinom glasova akcionara Fonda.

1. ***Razmatranje i usvajanje zapisnika s prethodne sjednice skupštine akcionara Fonda***

Predsjednik Skupštine Fonda je otvorio raspravu o zapisniku sa prethodne sjednice, pa kako nije bilo rasprave po ovoj tački, zapisnik sa prethodne sjednice Skupštine Fonda, održane dana 11.05.2012. godine, na prijedlog predsjednika Skupštine Fonda, je usvojen jednoglasno i bez primjedbi.

Za zapisnik su glasali svi prisutni i predstavljeni akcionari, koji imaju 1.213.000 akcija, a što predstavlja 53,95% akcijskog kapitala Fonda.

Zapisnik sa prethodne sjednice Skupštine akcionara Fonda je usvojen kvalifikovanom većinom glasova.

1. ***Razmatranje i usvajanje godišnjeg izvještaja o poslovanju fonda, sa godišnjim obračunom i finansijskim izvještajima, mišljenjem nezavisnog revizora i izvještajem o izvršenju Programa investicionih ciljeva i investicione politike Fonda za 2012. godinu***

Direktor Društva je upoznao prisutne sa godišnjim izvještajem o poslovanju fonda za 2012. godinu, kao i sa godišnjim obračunom i finansijskim izvještajima fonda na dan 31.12.2012. godine, kao i sa mišljenjem nezavisnog revizora i izvještajem o izvršenju Programa investicionih ciljeva i investicione politike fonda za 2012. godinu.

Prisutni su kroz materijal za sjednicu imali mogućnost uvida u izvještaj sa prilozima. Predsjednik je zatim ovu tačku dnevnog reda stavio na raspravu, nakon koje je donijet sljedeći

ZAKLJUČAK

Usvaja se godišnji izvještaj o poslovanju fonda sa: godišnjim obračunom i finansijskim izvještajima fonda na dan 31.12.2012. godine, mišljenjem – izvještajem nezavisnog revizora i izvještajem o izvršenju Programa investicionih ciljeva i investicione politike fonda za 2012. godinu.

Za ovu tačku dnevnog reda glasali su svi prisutni i predstavljeni akcionari sa 1.213.000 akcija, što predstavlja 53,95% akcijskog kapitala fonda.

1. ***Razmatranje i usvajanje Izvještaja o radu Nadzornog odbora Fonda za 2012. godinu***

Predsjednik Skupštine Fonda je u svojstvu člana Nadzornog odbora Fonda, upoznao prisutne sa Izvještajem o radu Nadzornog odbora fonda za 2012. godinu, rekavši da je Nadzorni odbor održao četiri sjednice u toku godine, i da je u skladu sa zakonskim i statutarnim ovlašćenjima davao preporuke i uputstva Upravnom odboru društva, i da je usvajao izvještaje iz svoje nadležnosti.

Nakon toga, ova tačka dnevnog reda je stavljena na raspravu, nakon koje je donijet sljedeći

ZAKLJUČAK

Usvaja se Izvještaj o radu Nadzornog odbora fonda za 2012. godinu.

Za ovu tačku dnevnog reda glasali su svi prisutni i predstavljeni akcionari sa 1.213.000 akcija, što predstavlja 53,95% akcijskog kapitala fonda.

1. ***Razmatranje i usvajanje godišnjeg Programa investicionih ciljeva i investicione politike Fonda za 2013. godinu***

Direktor društva je u najkraćem izložio osnovne tačke Programa investicionih ciljeva i investicione politike fonda za 2013. godinu. Prisutni su kroz materijal za sjednicu imali mogućnost uvida u Program investicionih ciljeva i investicione politike fonda za 2013. godinu.

U materijalu koji je sastavni dio Programa, akcionarima fonda je dostavljena i struktura ulaganja fonda sa stanjem na dan 31.12.2012. godine.

Predsjednik Skupštine Fonda je nakon uvodnog izlaganja, ovu tačku dnevnog reda stavio na raspravu, nakon koje je donijet sljedeći

ZAKLJUČAK

Usvaja se Program investicionih ciljeva i investicione politike fonda za 2013. godinu.

Za ovu tačku dnevnog reda glasali su svi prisutni i predstavljeni akcionari sa 1.213.000 akcija, što predstavlja 53,95% akcijskog kapitala fonda.

1. ***Donošenje odluke o izboru nezavisnog revizora Fonda za 2013. godinu***

Direktor Društva je upoznao prisutne da su u sjedište Društva pristigle dvije ponude i to od strane revizorske kuće:

* Control Review d.o.o. Banja Luka i
* Reviqual d.o.o. Istočno Sarajevo.

Prisutni su kroz materijal za sjednicu imali mogućnost uvida u iste.

Predsjednik je zatim ovu tačku dnevnog reda stavio na raspravu, nakon koje je donijeta sljedeća

ODLUKA

o izboru revizorske kuće za izradu revizorskog izvještaja Fonda

Član 1.

Reviziju godišnjeg obračuna i finansijskog izvještaja Zatvorenog investicionog fonda sa javnom ponudom »Unioinvest fond« a.d. Bijeljina za 2013. godinu izvršiće eksterna revizorska kuća »Control Review« d.o.o. Banja Luka.

Član 2.

Određuje se naknada za izradu revizorskog izvještaja Fonda za 2012. godinu u iznosu od 1.200,00 KM. Naknada je iskazana bez obračunatog poreza na dodatu vrijednost.

Član 3.

Odluka stupa na snagu danom donošenja.

Za ovu tačku dnevnog reda glasali su svi prisutni i predstavljeni akcionari sa 1.213.000 akcija, što predstavlja 53,95% akcijskog kapitala fonda.

1. ***Tekuća pitanja***

Pod ovom tačkom dnevnog reda nije bilo rasprave.

Sjednica Skupštine je završena u 14 časova i 45 minuta.

Z A P I S N I Č A R P R E D S J E D N I K

S K U P Š T I N E

Slađana Milovanović

Milorad Tukić

O V J E R I V A Č I

Z A P I S N I K A

Stevan Radić

\_\_\_\_\_\_\_\_\_\_\_\_\_\_\_\_\_

Petar Mitrović

\_\_\_\_\_\_\_\_\_\_\_\_\_\_\_\_\_\_